ตรานกยูงพระราชทาน สืบสานตำนานไหมไทย ครั้งที่ 17 ฮอลล์ 9 อิมแพ็ค เมืองทองธานี
บรรยากาศที่งานตรานกยูงพระราชทาน สืบสานตำนานไหมไทย ครั้งที่ 17 ที่ฮอลล์ 9 อิมแพ็ค เมืองทองธานี จัดขึ้นโดยกรมหม่อนไหม เพื่อน้อมรำลึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ที่ทรงสืบสานและทรงให้ความสำคัญกับผ้าไหมไทย บรรยากาศในงาน นำนิทรรศการเฉลิมพระเกียรติสมเด็จพระบรมราชชนนีพันปีหลวง นิทรรศการแสดงตรานกยูงพระราชทาน พร้อมแสดงขั้นตอนการขอรับรองมาตรฐานผลิตภัณฑ์ ผ้าไหมตรานกยูงพระราชทาน การแสดงผลงานการประกวดเส้นไหม ผ้าไหมตรานกยูงพระราชทาน ตลอดจนการออกร้านจำหน่ายผ้าไหมและผลิตภัณฑ์ไหมไทย และสินค้าที่ต่อเนื่องกับหม่อนไหมเข้าร่วมแสดงสินค้า มากกว่า 200 ร้านค้า ส่งผลให้บรรยากาศวันที่ 2 ตลอดทั้งวันนี้ มีประชาชนสนใจเดินเลือกซื้อสินค้าผ้าไหมไทย พร้อมรับชมแฟชั่นโชว์ชุดผ้าไหมกันอย่างต่อเนื่องนายอริย์ธัช ภิญโญกูล เจ้าของร้านคุณนายไหมไทย จังหวัดสมุทรสงคราม กล่าวว่า การจัดงานนับเป็นการส่งเสริมเกษตรกรผู้ปลูกหม่อนเลี้ยงไหมและทำการทอผ้า มีโอกาสนำสินค้าไหมไทยมาจัดแสดง จำหน่าย เพื่อมีรายได้ โดยไฮไลท์ของร้านที่นำผ้าไหมไหมย้อมจากเปลือกลูกจาก มีหนึ่งเดียวในประเทศไทยมาจัดจำหน่ายขณะที่หนึ่งในประชาชนที่ร่วมงาน กล่าวว่า ในงานมีผ้าไหมมาให้เลือกซื้อ ชม จำนวนมากและราคาที่เหมาะสม พร้อมอยากเชิญชวนประชาชนมาเดินเลือกซื้อกันประชาชนที่สนใจสินค้าผ้าไหมไทย มางานเดียวเลือกครบได้ทุกจังหวัด ในงานตรานกยูงพระราชทาน สืบสานตำนานไหมไทย ครั้งที่ 17 ระหว่างเวลา 10.00 น.-20.00 น. จนถึงวันที่ 28 สิงหาคมนี้ ที่ฮอลล์ 9 อิมแพ็ค เมืองทองธานี